**Ministru kabineta noteikumu projekta „Grozījums Ministru kabineta 2009. gada 21. jūlija noteikumos Nr. 805 “Noteikumi par valsts nodrošinātās juridiskās palīdzības veidlapas paraugu”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta noteikumu projekts „Grozījums Ministru kabineta 2009. gada 21. jūlija noteikumos Nr. 805 “Noteikumi par valsts nodrošinātās juridiskās palīdzības veidlapas paraugu” (turpmāk – Noteikumu projekts) izstrādāts, ņemot vērā, 2015. gada 10. decembrī Saeimā trešajā lasījumā pieņemtos grozījumus Valsts nodrošinātās juridiskās palīdzības likumā (Nr. 309/Lp12) (turpmāk – grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta 2009. gada 21. jūlija noteikumi Nr. 805 “Noteikumi par valsts nodrošinātās juridiskās palīdzības veidlapas paraugu” (turpmāk – Noteikumi) nosaka valsts nodrošinātās juridiskās palīdzības pieprasījuma veidlapas – iesniegums valsts nodrošinātās juridiskās palīdzības pieprasījumam (turpmāk – Iesniegums) paraugu. Iesnieguma 2. sadaļas 2.1. apakšpunkts paredz personai atzīmēt, kādā civiltiesiska rakstura strīdā valsts nodrošinātā juridiskā palīdzība ir nepieciešama. Ar grozījumiem Valsts nodrošinātās juridiskās palīdzības likumā papildināts valsts nodrošinātās juridiskās palīdzības apjoms, paredzot, ka valsts nodrošinātā juridiskā palīdzība tiks sniegta bāriņtiesas pieņemtā lēmuma pārsūdzēšanai bērnu tiesību un tiesisko interešu aizsardzības lietās. Ņemot vērā minēto, Iesniegumu nepieciešams papildināt ar 2.2. apakšpunktu, paredzot personai iespēju atzīmēt, ka valsts nodrošinātā juridiskā palīdzība ir nepieciešama bāriņtiesas lēmuma pārsūdzēšanai bērnu tiesību un tiesisko interešu aizsardzībai. Tāpat atbilstoši minētajam nepieciešams tehniski precizēt Iesnieguma 2. sadaļas numerāciju. |
| 3. | Projekta izstrādē iesaistītās institūcijas | | Juridiskās palīdzības administrācija. |
| 4. | Cita informācija | | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Personas, kurām būs nepieciešama valsts nodrošinātā juridiskā palīdzība bāriņtiesas pieņemtā lēmuma pārsūdzēšanai bērnu tiesību un tiesisko interešu aizsardzības lietās. |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projekts ir tehnisks, kas minētajai sabiedrības mērķgrupai nemaina un neparedz jaunus pienākumus. |
| 3. | Administratīvo izmaksu monetārs novērtējums | | Noteikumu projekts šo jomu neskar. |
| 4. | Cita informācija | | Nav. |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publicēts Tieslietu ministrijas tīmekļa vietnē sadaļā „Sabiedrības līdzdalība”, tādējādi dodot iespēju sabiedrībai līdzdarboties tiesību akta izstrādes procesā. | |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokļus, Noteikumu projekts saskaņā ar Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” tika ievietots Tieslietu ministrijas tīmekļa vietnē. | |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas tīmekļa vietnē viedokļi par Noteikumu projektu no sabiedrības pārstāvju puses nav saņemti. | |
| 4. | Cita informācija | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas III, IV un V sadaļa – Noteikumu projekts šīs jomas neskar.*

Iesniedzējs:

Tieslietu ministrijas valsts sekretārs Raivis Kronbergs

03.02.2016. 15:37

490

S.Šube

67036838; [Sindija.Sube@tm.gov.lv](mailto:Sindija.Sube@tm.gov.lv)